钦定古今图书集成/历象汇编/历法典/第107卷 > 《新法历书五》 > 图
## 钦定古今图书集成/历象汇编/历法典/第107卷 > 《新法历书五》 > 图

而近于心点如此则地心出线有长有短长处之水独能居高而不下也岂不逆水之性乎如上图甲为地心乙丙丁为水平面丙近地心而为水低面丁乙远地心而为水高面则乙丁之水逆其性而居高若居己庚处则更高乎乙丁

者，无过于月食。敝国有人自依西巴尼亚国至墨是
谷国，验月食之时刻，则先于依西巴尼亚国，两地时
刻俱一一较准。故知食有后先，而地与海为圆球。又
食时月内乌影，不拘何地，其影必作圆形，而光体未
受食处，若半规然，以接其乌影。若影为方为扁，则月
“之乌影，安得如圆形哉？若言影圆，而其生影之体为
四方八角，种种异形，此犹不通之甚矣。说更详于《视
法》诸书，其言乌影，悉随其生影之体而肖之也。”
问：“谓影之圆，应地体之圆是已。若夫水乃通明之物，
不能并地而生影，亦不能并地而为圆形，如何？”曰：“水
离地之重浊能有几何？即不同体，宁非连”体乎？既水
与地为连体，则重浊搅混，岂得通明？而况加以深厚，
孰谓水之通明全体，而不能生影乎？盖月之食影，惟
系地影，则海中有岛，如瓜哇、老冷、苏门之等，星罗碁
布，在在有之。有则皆能生种种之影，则射于月体，何
处分别是水乎、是地乎？

《因食知大山不损地圆》第九。

问：客从欧逻巴航海来，于西海首见分子午之福岛，
其邻地有山，说者云：从千五十里之远以见其山脊。
或言天下高山，此其首矣。又利未亚中一山，名亚兰，
得其高，视之若际天，故名天柱。又额勒济亚中一山，
名百峦，说者云：“其高出于云表。”此数处有山之高如
此，则天下各国，岂无有类是者？然大地有此种种高
山，则未免有凹凸之状。今言其形若球，不易信也。曰：
地海并为圆体，其形如球者，非实圆如天球，通光滑
泽，不洼不突者也，特谓其类天球而少异焉尔。额罗
斯《德逆》尝云：“地形如球者，大都肖球之圆，非如工匠
车镟器物之浑圆，而毫无凹凸处也。”否则山之高，谷
之深，将安所置顿哉？然山谷在地面圆球之上，不过
为球面之一点尘埃耳。今视山谷在地面虽不齐，而
视月食乌影未尝不圆。若谓山谷与月相望之一面
不能生影，则地球与月相切之一边，岂不能生山谷
之影，而灭地球圆尖之影哉？今俱不见，其圆可知矣。
《几何家》用通光测量等器，测亚兰，得百峦二山，垂线
之高，只得千二百五十步。况雨雪时。天下诸高山顶。
处处皆有积雪。则较之彼所称“天柱”者。所差又多矣。
曾何足损地之圆乎。

今测大地之围九万里矣，则其径应三万里也。以二
山之高步化为里数，而以较地之全径，仅为五千七
百二十七之一耳。今三倍其高，亦仅为一千七百零
八之一。是山谷之高深，较地全体之大直九牛一毛
耳。球上些须之点，乌能损大地之圆乎？

“《因食征》，地球在天心” 第十。

前论“地球居天中心”者，理势不得不然也。盖四行之
重浊下坠者，惟地；重浊之反而轻清上凝者，惟天。性
之两相反而两相去，去之至远者，其惟天心乎？故地
之上下四傍，面面皆生民所居。首俱戴天、足俱履地，
其首上、足下，攒聚皆不离斯。是知地面上之屋宇楼
台，地面中之江河湖海，千古安于就下之性，初未尝
见其起离地面，而超越于天也。

问：“天之四傍，恐未必皆是九十度之高。人视四傍之
天，似下垂而近乎地，又似相接而比乎地矣。且朝暮
日月之出没，若出没于地平之近处，则近地平之天。”